# mein
## Brezhoneg
### Etimologiezh

    Diwar an anv-kadarn maen gant ur pebeiladur vogalennek ae/ei.

### Furm anv-kadarn

mein/ˈmɛjn/
* Furm lies an anv-kadarn maen
** Jilig. — [...]. — Kasit Doue ganeoc'h ha lezit an diaoul war an hent da derri mein gant e zent. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 44.)
** [...], gant eur wialenn ruz-glaou, great, emezi, gant mein kaer. — (G. MILIN, Gwechall-goz e oa..., Kemper, 1924, p. 21.)
** [...], soroc'h ken lies a votez o voustrañ poultr ha mein an hent bras, [...]. — (Jarl Priel, Va Zammig Buhez, Al Liamm, 1954, p. 54.)
** An avalou-mañ a zo ken kaled ha mein. — (Jules Gros, Le trésor du breton parlé Première Partie, 1966, p. 39.)
** Eur bern mein. — (Jules Gros, Le trésor du breton parlé Deuxième Partie, 1970, p. 345.)
** Eno a zo (ez eus) mein da zorna. — (Jules Gros, Le trésor du breton parlé Deuxième Partie, 1970, p. 345.)
** Ar vugale a zo techet da skei mein. — (Jules Gros, Le trésor du breton parlé Deuxième Partie, 1970, p. 345.)
** — « Trouz ur votez war vein al leur-di. » — (Jakez Riou, An Ti Satanazet, Skridoù Breizh, 1944, p. 62.)
* Ar mein
** [...] ; ur youc'hadenn skiltrus a dregernas dre bevar c'horn bourk Plabenneg, ar bizhier a savas en aer, ar mein a gouezhas stank war Gorbet hag e soudarded. — (Lan Inizan, Emgann Kergidu 1, Brest, 1877, eil emb. Al Liamm 1977, p. 193.)
* Ar vein:
** Savet, savet, bugaligou ; klasket sikour, ha c'houi a gavo ; tennet ar vein, ha gret an ti, ha dorn Doue d'ho pinnigo ! » — (Erwan ar Moal, Pipi Gonto, Kemper, 1925, p. 128.)
** An douar a oa ruz gant ar gwad, ar vein a frailhe hag a vruzune dindan o zreid, [...]. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 144.)
** An dispac’h e deuz he dibennet ; breman an dud a vrezel hag a lezenn a zo eat da Vrest pe da eul leac’h-all, hag ar ieot a zao herrio, etre ar vein, dre ar ruiou, e kear Lesneven. EK
** Ha raktal ar pennou braz a gear a gouezaz-oll d’an daoulin, var ar vein. EK
** Geot ar parkeier, bleuñv ar pradeier, kivni ar vein, touskan ar gwez, an ezenn o redek er saonenn, pep tra a hop : « Marc’h en deus diskouarn e Vorvarc’h ! » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 42.)
** O-daou avat, ar vuoc’h ha Per, a laosk huanadou, a gri o bueziou, gant bep a vouez gouest da lakaat ar vein zoken da deneraat.— (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 68.)
** Peurc’hraet al labour, setu ar c’hornandon bihan du o tigouezout. En e laouer emañ atao, ya, el laouer cheñchet e kalech stag outañ c’houec’h c’houil-dero deuet eus ar vein a oa bet heñ o c’hori. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 129.)
** Ar vein glaz-se a zo brésk 'vel gwér. — (Jules Gros, Le trésor du breton parlé Première Partie, 1966, p. 39.)
** Hennezh n'eo mat 'met da dreiñ ar vein da sec'hañ. — (Jules Gros, Le trésor du breton parlé Deuxième Partie, 1970, p. 345.)
** Gant ar vein e yeas dezhi ha kement a vec'h a reas an amprevan a-raok mervel ma tislonkas an touseg. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 26.)
** Freuz ar c’hastell, » eme ar roue, « ha taol ar vein er stank. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 173.)
* mein digompez : ha n'int ket benet
* skolpadoù mein : tammoù mein torret.

#### Deveradoù

* meinañ
* meinata
* meineg
* meinek
* meinel
* meinig

#### Gerioù kevrennek

* mein-badez
* mein-ben
* mein-benerezh
* mein-bez
* mein-bonn
* mein-font
* mein-glas
* mein-harz
* mein-hir
* mein-krog
* mein-kurun
* mein-milin
* mein-pers
* mein-av
* mein-sked
* mein-spoue
* mein-to
* mein-touch
* mein-tuf
* torrer-mein

#### Troioù-lavar

* kalet evel mein
* kas unan bennak da dreiñ mein da sec'hañ
* na vezañ mat nemet da dreiñ mein da sec'hañ
* skeiñ mein
* terriñ mein
* treiñ mein da sec'hañ

#### Troidigezhioù

* galleg : pierres

## Alamaneg
### Etimologiezh

    → Etimologiezh da glokaat (Ouzhpennañ) .

### Anv-gwan perc'hennañ

mein /maɪ̯n/
* Ma.
    Mein Kampf, titl an oberenn ma vernias Hitler e ideologiezh